Saya mau tau Meteora (2002–2004) dari Linkin Park. Jelaskan dalam bahasa melayu

Pada 25 Mac 2003, Linkin Park melancarkan album studio kedua mereka iaitu Meteora. Nama Meteora diambil dari sebuah rumah ibadat yang terletak di atas puncak berbatu-batan di Yunani. 11 juta naskhah album tersebut telah terjual di seluruh dunia. Salah satu lagu di dalam tersebut iaitu Breaking the Habit mencatat sejarah tersendiri kerana video klipnya menggunakan teknik anime. Di dalam konsert jelajah mereka ke serata dunia, Linkin Park buat pertama kalinya membuat konsert di Stadium Merdeka, Kuala Lumpur, Malaysia pada 15 Oktober 2003. Konsert tersebut disifatkan sebagai konsert rock terbesar pernah diadakan di Malaysia pada ketika itu, dengan kehadiran penonton seramai lebih 35,000 orang. Atas permintaan MTV, Linkin Park menerbitkan sebuah album kolaborasi dengan Jay-Z bertajuk Collision Course pada penghujung 2004.

Tahun 2005 merupakan satu tahun yang senyap buat Linkin Park. Pada tahun tersebut, Linkin Park lebih menumpukan kepada siri konsert amal bagi membantu mangsa tsunami yang melanda Asia pada Disember 2004 dengan menubuhkan Music for Relief bersama-sama artis lain. Sementara mereka sedang mencari bahan untuk dimuatkan di dalam album studio ketiga mereka, Mike Shinoda membuat satu projek sampingan hip-hop bersama kumpulan Fort Minor melalui album The Rising Tied. Sementara itu juga, Bennington turut membuat projek sampingannya yang dikenali sebagai Snow White Tan. Butiran lanjut mengenainya tidak diketahui.